OzLabs/hebrew-wiki-articles huggingface dataset:
קצת דיפלומט

קצת דיפלומט הוא אלבום הסולו החמישי והאחרון של המוזיקאי הישראלי יצחק קלפטר. את האלבום הוציאה לאור חברת התקליטים NMC בשנת 2008.

==רקע והפקה==
בתחילת העשור הראשון של המאה ה-21 עבד קלפטר על סקיצות באולפנים שונים. ב-2006 פגש בארעי את יוחאי ובר, פסנתרן בוגר האקדמיה למוזיקה בתל אביב, שניהל עבורו קמפיין במהלכו פנה למשקיעים פרטיים, גייס מוזיקאים להשלמת ההקלטות ולבסוף השתתף עצמו באלבום. את האלבום הפיצה חברת התקליטים NMC.

רוב מוחלט של הביקורות על האלבום היו חיוביות, אך הוא לא זכה להצלחה מסחרית כלל, מה שנבע אולי מכך שקלפטר בחר שלא לערוך סיבוב הופעות לקידום האלבום, זולת הופעה בערב מחווה לשיריו שנערך בתוכנית "כוכב נולד" באותה שנה.

האלבום כולל גרסת כיסוי של קלפטר לשיר "אני אוהב", שהלחין ב-1978 לאלבום "הכבש השישה עשר".

==רשימת רצועות==

==משתתפים==
* יצחק קלפטר - שירה, גיטרות, עיבודים והפקה מוזיקלית
* יוחאי ובר - פסנתר, עיבודים והפקה מוזיקלית
* ליאור גולדנברג - עיבודים
* עידו אגמון - גיטרה אקוסטית
* פיטר רוט - גיטרה בס
* אלון הלל - תופים וכלי הקשה
* דפנה ביאליסטוק - כלי הקשה
* משה לוי - המונד
* אלונה טוראל - פנדר רודס
* ניצן עין הבר - כלי נשיפה
* מאיה אברהם - קולות
* הדס פרמינגר - קולות
* נועה גולדנברג - קולות
* עינן פרל - קולות
* בראד ונס - מאסטרינג
* עמית ישראלי - צילום עטיפה

קטגוריה:אלבומי 2008
קטגוריה:אלבומי יצחק קלפטר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
קרל וניג

קרל וניג (ברוסית: Карл Вениг; 26 בפברואר 1830 - 6 בפברואר 1908) היה צייר בלטי-גרמני של סצנות היסטוריות ודתיות. במשך שנים רבות היה פרופסור באקדמיה האימפריאלית לאמנויות.<ref>Directory of the Imperial Academy of Arts 1915, p. 36.</ref>

== ביוגרפיה ==
אביו, גוטליב (1804-1874), היה מורה למוזיקה ונגן עוגב בכנסיית סנט ניקולס. אמו, אגתה (1808–1895), הייתה אמנית חובבת ודודתו של פטר קארל פברג'ה. <ref>Biographical notes Archived 2019-10-08 at the Wayback Machine @ RusArtNet.</ref> מ-1844 עד 1853 וניג למד באקדמיה הקיסרית לאמנויות אצל פיודור ברוני. במהלך שהותו שם זכה במספר מדליות, ביניהן מדליית זהב על הציור "אסתר ואחשוורוש". <ref></ref> עם סיום לימודיו הוענקה לו מלגה שאפשרה לו להמשיך את לימודיו ברומא, שם שהה שש שנים.

בשנת 1860 הוענק לו התואר "אקדמאי" על ציורו "הקבר". שנתיים לאחר מכן, הוא הוכר כאמן ציור היסטורי בזכות תיאורו של "שני מלאכים המכריזים על הרס סדום". הוא החל ללמד ציור באקדמיה באותה שנה.

בשנת 1869 הוא הפך לפרופסור חבר וקודם לפרופסור מלא בשנת 1876. לאחר 1871, כיהן כחבר במועצת המנהלים של האקדמיה. בנוסף לבדי הקנבס שלו, הוא יצר כמה ציורי קיר ואייקונים דקורטיביים בקתדרלת ישו המושיע.

גם אחיו, בוגדן וניג ופיוטר וניג (1849–1888) הפכו לציירים.
== גלריה ==
<gallery mode="packed" heights="200">
 File:Entombment Karl Wenig.jpg
File:Niańka odwiedza własne dziecko.jpeg
File:Last minutes of False Dmitry.jpg
File:Carl Wenig - Russian girl.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1830
קטגוריה:נפטרים ב-1908
הפשיטה על אל-ח'יאם

הפשיטה על אל-ח'יאם הוא מבצע של צה"ל שנערך ב-31 בינואר 1971, במסגרתו פשט כוח מסיירת אגוז, בפיקוד סא"ל אורי שמחוני, על מפקדת הפת"ח בעיירה אל-ח'יאם שבדרום לבנון.

==מהלך המבצע==
בינואר 1971 הוטל על סיירת אגוז, בפיקוד סא"ל אורי שמחוני, לפשוט על מפקדת הפת"ח בעיירה אל-ח'יאם שבדרום לבנון. הכוח בפיקודו, שכלל כ-40 לוחמים, נע בלילה בציר תנועה ארוך ומפותל, צלח את החצבאני, ועקף את המרחב שבו שלט כוח צבא לבנון, שהוצב במבצר באל-ח'יאם. עם הגיעם ליעד, הוצבו כוח רתק וכוח חילוץ. כוח נוסף, שכלל את המ"פים דוד אגמון ומוקי בצר, תקף את המפקדה. לאחר מכת אש של כוח הרתק, הסתער הכוח על המפקדה. בחילופי האש נהרג סגן [https://www.izkor.gov.il/דב%20אדר/en_49e45d278f72b376248c0d5cd2cde3b1 דב אדר] ונפצעו אגמון ושני קצינים נוספים. אגמון ובצר השליכו רימונים לעבר המחבלים, הסתערו לעבר המבנה והרגו שלושה מחבלים. סגן מפקד פלוגה בסיירת, סגן יוסף דירהלי, שהיה ברתק, חבר תחת אש לכוח וחילץ את גופתו של אדר, בעת שלוחמי כוח התקיפה הטמינו מטעני חבלה במפקדה. הכוח פוצץ את המפקדה ונסוג. מסוק חילץ את הפצועים וההרוג.

כל יעדי הפשיטה הושגו. הכוחות שבו לשטח ישראל לאחר שהרסו את המפקדה והרגו עשרה מחבלים. בפעולה נפצעו שלושה קצינים ונהרג קצין נוסף, סגן דב אדר. על האומץ שהפגין דירהלי בחילוץ אדר תחת אש הוא עוטר
בעיטור העוז.

==לקריאה נוספת==
*יעקב ארז, "האנציקלופדיה לצבא וביטחון – 'צה"ל בחילו", הוצאת רביבים (מהדורת מעריב), 1983, כרך 14 -"סיירות ומיעוטים".
* גלעד ואורי שמחוני, "לוויתן לבן", הוצאת "גלורי", 2006.

==קישורים חיצוניים==
* [https://sites.google.com/view/1967-1973/סיפורים/הפשיטה-לאל-חיאם הפשיטה לאל חיאם - 31 בינואר 1971], "אתר ותיקי אגוז: סיירת פיקוד צפון 1963 - 1974".

==הערות שוליים==

הפשיטה על אל-ח'יאם
הפשיטה על אל-ח'יאם
קטגוריה:1970 בישראל
קטגוריה:אל-ח'יאם
דניאל דרוקר

דניאל יהושע דרוקר (נולד ב- 23 ביוני 1956) הוא אנדוקרינולוג קנדי, פרופסור לרפואה בבית החולים הר סיני בטורונטו. זוכה פרס וולף לשנת 2023. דרוקר ידוע במחקריו של הורמוני המעי, ותפקידם במחלות של חילוף חומרים וביניהן סוכרת מסוג 2, הפוגעות במיליוני בני אדם.

דרוקר נולד במונטריאול. התחיל את לימודיו באוניברסיטת אוטווה, והשלים אותם באוניברסיטת טורונטו בשנת 1980. את הפוסט דוקטורט עשה בבית החולים ג'ונס הופקינס ובאוניברסיטת טורונטו. לאחר מכן עבד כעמית מחקר של אנדוקרינולוגיה מולקולרית בבית החולים הכללי של מסצ'וסטס ובבית הספר לרפואה של אוניברסיטת הרווארד<ref>דרוקר עבר להרווארד כדי לחקור את הורמוני בלוטת התריס, אך כשהגיע לשם נאמר לו שאין צורך בכך. במקום זה הוטל עליו לאכזבתו לחקור את הפפטיד ([https://www.thestar.com/news/gta/2020/02/07/this-toronto-doctor-is-a-superstar-in-the-world-of-diabetes-research-and-he-says-it-all-started-as-a-fluke.html אנ']). עד היום יש לו [https://www.mythyroid.com אתר בנושא בלוטת התריס].</ref>. בשנת 1987 שב לאוניברסיטת טורונטו, שם עבד גם כרופא הסגל. 

מחקריו הראשונים של דרוקר היו על השפעתם של הורמוני מעי על סוכרת מסוג 2. הוא התמקד במיוחד בהורמוני GLP<ref>פפטידים דמויי גלוקגון</ref>. מחקריו הובילו לפיתוח שני סוגי תרופות לטיפול בסוכרת.

בשנת 2006 הצטרף דרוקר למכון המחקר ע"ש סמואל לוננפלד-טננבאום בבית החולים הר סיני. בשנת 2008 הוביל מחקרים שמטרתם פיתוח של תרופות בשחרור מושהה לבקרת אינסולין. לאחר מכן חקר את ההשפעות ארוכות הטווח של תרופות הרזיה על בריאות המעיים. כמו כן תרם דרוקר במחקרו באוניברסיטת טורונטו לפיתוח טיפול בתסמונת המעי הקצר, שבה נפגעת הספיגה החוזרת של נוזלים לאחר כריתה של חלק מהמעי הדק. בנוסף, למחקריו פוטנציאל לפיתוח טיפולים גם בהשמנת יתר ובהפרעות מעי דלקתיות.

==פרסים ואותות הצטיינות==
דרוקר זכה בפרסים רבים, קנדיים ובינלאומיים. ביניהם פרס דונלד שטיינר של אוניברסיטת שיקגו למחקר סוכרת יוצא דופן (2007), פרס Prix Galien Canada למחקר יוצא דופן (2008), פרס החוקר הרפואי מהחברה לאנדוקרינולוגיה (2009), פרס קלוד ברנרד מהאיגוד האירופי למחקר סוכרת (2012), פרס Oon הבינלאומי של אוניברסיטת קיימברידג' (2014), מדליית בנטינג להישג מדעי מהאיגוד האמריקני לסוכרת (2014), הפרס הבינלאומי לסוכרת של קרן Manpei Suzuki, הפרס הבינלאומי ע"ש הרולד האם למחקר ביורפואי של סוכרת (2019), הפרס הקנדי הבינלאומי ע"ש Gairdner, ופרס וולף ברפואה (2023).
 
כמו כן הוכתר דרוקר בתואר אביר מסדר קנדה (2015), ונבחר לחבר בחברה המלכותית (2015).

==קישורים חיצוניים==

==הערות שוליים==

קטגוריה:זוכי פרס וולף לרפואה
קטגוריה:אנדוקרינולוגים
קטגוריה:בעלי תואר דוקטור מאוניברסיטת טורונטו
קטגוריה:זוכי פרס קרן גיירדנר הבינלאומי
קטגוריה:קנדים שנולדו ב-1956
אנטולי קפלן

אנטולי לבוביץ׳ (תנחום) קפלן (ברוסית: Анатолий Львович Каплан; 10 בינואר 1903, רוגאצ'ב, האימפריה הרוסית - 3 ביולי 1980, לנינגרד, ברית המועצות) היה אמן יהודי-רוסי שנודע כאמן הדפס ותחריט. פעל גם כצייר ופסל.

==ביוגרפיה==
קפלן, בנם של השוחט לוויק (לוי יצחק) ושרה, נולד בעיירה רוגאצ'ב שליד הומל (כיום בלארוס). אביו היה קצב. הוא היה השלישי מבין שישה אחים ואחיות.

למד בתלמוד תורה וכנער צייר שלטים לבעלי חנויות ברוגצ׳וב, ביחד עם חברו המשורר שמואל הלקין. בין השנים 1922–1927 למד במכון הגבוה לאמנות וטכנולוגיה (VKhUTEIN) שבפטרוגרד־לנינגרד אצל האמן קוזמה פטרוב-וודקין. בשנת 1928 יצר בשיתוף פעולה עם קבוצת האוונגארד OBERIU והשתתף בעיצוב מחזהו של דניאיל חארמס ״אליזבת באם״. בין השנים 1937–1940 למד בסדנה הניסיונית של לנינגרד, שם התמחה בטכניקות של ליתוגרפיה בהנחיית אמן הגרפיקה גיאורגי ס. ורייסקיו והתקבל כחבר באגודת האמנים של ברית המועצות והתחיל להשתתף בתערוכות מטעם המדינה.

בשנת 1934 נישא ליבגנייה (ז׳נייה) ליבמן. בתם היחידה, ליובוב (ליובה), נולדה שנה לאחר מכן. בזמן המצור על לנינגרד יצאה המשפחה מהעיר, אליה חזרה בתום מלחמת העולם השנייה, במהלכה נרצחו כמעט כל בני משפחתו שנותרה ברוגאצ'ב. בשובו לעיר יצר קפלן סדרת ליתוגרפיות שהוקדשו לתחיית העיר לאחר המלחמה. הסדרה התקבלה בהערכה גדולה במיוחד ונקנתה על ידי 18 גלריות לאומיות. במהלך השנים עבד גם כאמן ראשי במפעל הזכוכית האמנותית של לנינגרד, שייצר לפי עיצוביו חפצי נוי ופריטים לבית, ובהמשך יצר פסלי קרמיקה לפי ״נפשות מתות״ ו״רוויזור״ מאת ניקולאי גוגול, ולפי ״סיפורי אודסה״ מאת איסאק באבל.

מאז שנות ה–30 ועד למותו הקדיש קפלן חלק ניכר מיצירתו לתיאור התרבות היהודית ולהווי בשטעטל היהודי המזרח־אירופי. הוא יצר סדרות בעקבות הקלאסיקות של ספרות היידיש, בין היתר בהשראת ספריו של שלום עליכם החייט המכושף, סטמפניו, טוביה החולב, כתריאליבקה ועוד, והדפסים על פי הרומן פישקה החיגר של מנדלי מוכר ספרים. בנוסף, יצר סדרת עבודות על בסיס הפיוט חד גדיא ובעקבות מן השירה היהודית העממית של דמיטרי שוסטקוביץ'. קפלן פעל תחת הצנזורה הסובייטית ועדיין הצליח להעביר מסרים מורכבים, הן ביחס לזהות היהודית שלו והן ביחס לשלטון.

בראשית שנות ה–60 ביקר הגלריסט והאספן היהודי־אמריקאי אריק אסטוריק בברית המועצות, רכש עשרות גיליונות של הדפסים של קפלן וגרם לאמן לפרוץ אל מדינות המערב. בשנת 1961 הציג תערוכה בלונדון בגלריה גרובנור ואחריה תערוכת יחיד בבית הנכות הלאומי בצלאל בירושלים. תערוכות רטרוספקטיבה משמעותית של עבודותיו של קפלן התקיימו בין היתר בהמוזיאון היהודי של ניו יורק (1972) בהספרייה הלאומית הרוסית בסנט פטרסבורג (1994), המוזיאון הלאומי הרוסי (1995), מוזיאון פושקין (2007), גלריית טרטיאקוב (2012), מוזיאון היהדות והסובלנות במוסקבה (2015) וגלריית בית אבי חי בירושלים (2023).

==לקריאה נוספת==
* אנטולי קפלן: ציור מכושף (קטלוג תערוכה), עורכים ואוצרים: דוד רוזנסון ועמיחי חסון, גלריית בית אבי חי, 2023
*תנחום אנטולי קפלן, ערכה: מרים טל, ליאון המדפיס, 1973

==קישורים חיצוניים==
* [https://www.bac.org.il/specials?projectID=17665&page=main אנטולי קפלן: ציור מכושף] באתר בית אבי חי
* 
* אנטולי קפלן: ציור מכושף, תערוכה וירטואלית, באתר בית אבי חי, 2023

==הערות שוליים==

קטגוריה:ציירים יהודים
קטגוריה:ציירים רוסים
קטגוריה:ציירים יהודים רוסים
קטגוריה:ילידי 1902
קטגוריה:רוסים שנפטרו ב-1980
בוגדאן וניג

בוגדאן וניג (ברוסית: Богдан Вениг; 30 ביולי 1837–1872) היה צייר בלטי-גרמני של סצנות היסטוריות ודתיות.

== ביוגרפיה ==
נולד ברוול. אביו, גוטליב (1804–1874), היה מורה למוזיקה ונגן עוגב בכנסיית סנט ניקולס ברוול. אמו, אגתה (1808–1895), אמנית חובבת, הייתה דודתו של פטר קארל פברג'ה. <ref>Valentin Skurlov, "Фаберже и Эстония" (Fabergé and Estonia), In : Aрхив Валентина Скурлова, 2009</ref> בשנת 1848, הוא ומשפחתו עברו לסנט פטרסבורג, שם אביו מצא עבודה במנהלת התיאטראות הקיסריים. ב-1851, הוא הצטרף לאחיו קרל וניג באקדמיה הקיסרית לאמנויות, ולמד ציור היסטורי עם פיודור ברוני. <ref>S. N. Kondakov, List of Russian artists for the jubilee reference book of the Imperial Academy of Arts, СПб, 1914</ref>

הוא נודע במיוחד בשל כושר הקומפוזיציה שלו; הוא זכה בשלוש מדליות כסף קטנות (1854, 1856, 1857), שתי מדליות כסף גדולות (1856, 1857), מדליית זהב קטנה (1859) ולבסוף, מדליית זהב גדולה עבור הציור שלו המתאר את ״נשיקת יהודה״ (1862).

ב-1863 הוא היה אחד מהאמנים המעורבים ב"מרד הארבעה עשר" - סטודנטים שסירבו להשתתף בתחרות 100 שנה לאקדמיה לציור ועל השגת פרס מדליית זהב גדולה. מאז ועד 1871, הוא היה חבר בקולקטיב של האמנים, בראשותו של אוואן קראמסקוי. <ref>O. L. Leykind and D. R. Severyukhin, "Артель художников", In: Encyclopedia of Saint Petersburg</ref>

הוא סיים את האקדמיה בשנת 1864 עם התואר "אמן'". ב-1865, יחד עם קראמסקוי וניקולאי קושלב, הוא עבד על ציור הכיפה הראשית בקתדרלת ישו המושיע. <ref>Y. V. Alekseyev-Alyurvi, Painting technology in the dome of the Cathedral of Christ the Savior in Moscow</ref> בשנותיו האחרונות עבד כצייר פורטרטים. סיבת מותו המוקדם ככל הנראה לא נרשמה.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1837
קטגוריה:נפטרים ב-1872
אגוניי

אגוניי הרננדז מוראלס (בספרדית: Agoney Hernández Morales; נולד ב-18 באוקטובר 1995) הוא זמר ספרדי.

== ביוגרפיה ==
נולד בעיר אדחה שבטנריפה, ספרד.

אגוניי קיבל הכרה בינלאומית כאשר בשנת 2017 השתתף בעונה התשיעית של ריאלטי השירה הספרדי Operación Triunfo , שם סיים במקום השישי.<ref></ref>

== קריירה ==
לאחר השתתפותו בתוכנית החל את הקריירה המוזיקלית שלו, והשיק בהצלחה מספר שירים בשוק והשתתף בתוכניות טלוויזיה שונות.

בין אוקטובר לדצמבר 2018 הוא יצא לסיבוב הופעות סולו ראשון. הסיור החל ב-11 באוקטובר 2018 בעיר הולדתו אדחה וביקר בערים הספרדיות המרכזיות כמו מדריד, ולנסיה, ברצלונה או סרגוסה. הוא גם השתתף במספר קליפים. הוא הפך לאייקון של קהילת הלהט"ב, למעשה הוא היה אחד המטיפים של הגאווה להט"ב במדריד 2018.<ref></ref>

בנובמבר 2019 ערך אגוני את סיבוב ההופעות המוזיקלי הראשון מחוץ לספרד, במיוחד בארגנטינה. אגוני בולט מוזיקלית בזכות העוצמה הקולית הגדולה שלו והרבגוניות של קולו. אלבום הבכורה שלו, Libertad, פורסם ב-28 באוגוסט 2020. האלבום הוצב במקום הראשון ברשימת המכירות הספרדית הרשמית.<ref></ref>

בתחילת 2023 השתתף בתוכנית בנידורם פסט 2023, אירוע שנערך לבחירת המועמדות הייצוגית של ספרד לאירוויזיון באותה שנה. ב-19 בדצמבר פרסם אגוני ברשתות החברתיות שלו את השיר Quiero arder, את מועמדותו לבנידורם פסט, החל כחביב הציבור הגדול.<ref></ref> לבסוף, אגוני סיים שני בדירוג עם סך של 145 נקודות.

== דיסקוגרפיה ==
=== מיני-אלבומים ===
* 2020: Libertad
* 2022: Libertad Tour
* 2024: Dicotomía

==קישורים חיצוניים==

* 

== הערות שוליים ==	

קטגוריה:זמרים ספרדים
קטגוריה:זמרים השרים בספרדית
קטגוריה:טנריפה: אישים
קטגוריה:משתתפים בתוכניות מציאות ספרדיות
קטגוריה:זמרות-יוצרות ספרדיות
קטגוריה:פזמונאים להט"בים
קטגוריה:ספרדים שנולדו ב-1995
אל-באיוכ

אל-בויוכי (גם: אל-באיוכ, בערבית: البَيُوك) הוא כפר ערבי בנפת רפיח שברצועת עזה. שמו מגיע כנראה מהמילה 'ביי' הטורקית, שכנראה מעידה שמקימי הכפר היו בעלי תואר אצולה טורקי<ref></ref>. 

הכפר נמצא דרומית לעיר רפיח, ונמצא במרחק קילומטרים בודדים מגדר הגבול עם ישראל.

על פי הלמ"ס הפלסטיני, בכפר גרים 5,648 אנשים נכון לשנת 2006.

הכפר יושב בצידו הדרום-מזרחי של ציר מעבר סופה, שבו השתמש צה"ל עד ההתנתקות בשנת 2005.

גרעין הכפר יושב על תל בשם תל אל כִרָד.

== היסטוריה ==
ב-1917 הכפר עבר לשלטון האימפריה הבריטית בעת כיבוש ארץ ישראל במלחמת העולם הראשונה.

לאחר מלחמת העצמאות הכפר עבר, ביחד עם כל רצועת עזה, לשליטה צבאית מצרית.

לאחר מלחמת ששת הימים ב-1967 עבר הכפר, ביחד עם כל רצועת עזה, לשליטה צבאית ישראלית.

ב-2007 חמאס השתלט על הכפר כחלק מההפיכה שביצע ברצועת עזה.

==הערות שוליים==

קטגוריה:רצועת עזה: כפרים
קטגוריה:נפת רפיח
מיכאל ארלנגר

מיכאל ארלנגר (בצרפתית: Michel Erlanger, מישל ארלאנז׳ה; 1828, צרפת -27 בספטמבר 1892) היה יהודי-צרפתי, ממייסדי "כל ישראל חברים" (אליאנס), יועץ לברון אדמונד דה רוטשילד, גזבר ופעיל תנועת "חובבי ציון".
ייסד עם קרל נטר את בית הספר החקלאי הראשון בארץ ישראל, "מקווה ישראל".

== ביוגרפיה ==
נולד ב-1828 בעיירה ויסמבור שבאלזס. קיבל חינוך יהודי מסורתי וגם חינוך כללי מאביו, ישראל זיסקינד ארלאנז׳ה, שהיה רב ואב בית דין. מקור המשפחה בפרנקפורט. בשנת 1835 עבר לפריז. עבר הכשרה מקצועית במסחר. שלט בצרפתית, עברית,<ref></ref> גרמנית ואנגלית.
נשלח על ידי מעסיקו לאלכסנדריה שבמצרים, להקים שם נציגות. באלכסנדריה התוודע למצבם של יהודי היישוב הישן ורכש מיומנות בשפות האיטלקית והערבית.
ב-1854 ביקר בארץ ישראל בלווית אלברט כהן.
מאוחר יותר הצטרף כחבר בתנועת "חובבי ציון" לפעילות יישוב הארץ.
ארלאנז׳ה יעץ לברון אדמונד דה רוטשילד בנושא צדקה והשפיע על תרומות הברון ליהודי ארץ ישראל.
בסביבות 1870 ייסד עם קרל נטר את בית הספר "מקווה ישראל", בית הספר החקלאי הראשון בארץ ישראל.
שמואל הירש, מנהל מקווה ישראל, דיווח במכתבים שבועיים (מסוף 1882 ועד סוף 1884) על מצבו של בית הספר לארלאנז׳ה, שהעביר מידע זה ישירות לברון.

לאחר מותו של אלברט כהן ב-1877, קיבל ארלאנז׳ה את תפקידו בניהול ארגוני הצדקה הנרחבים של הברון רוטשילד.

ביולי 1883 ביקר ארלאנז׳ה בארץ ישראל, בין השאר במושבה ראשון לציון, נפגש עם האיכרים בעלי הקרקע והציג להם את תנאיו של הברון בתמורה לסיוע למושבה. לבסוף חתם עם נציגיה על העברת המושבה לחסותו (האדמות נרשמו על שמו), כנציג הברון.
בסוף דצמבר 1883 חתם ארלאנז׳ה כנציג הברון בראש פינה על חוזים לבנית בתי מגורים בזכרון יעקב ("על הגבעה ממול") עם קבלן מביירות וקבלן ערבי מחיפה.

לאחר הפוגרומים ברוסיה ב-1882 יצא עם איזידור לב מטעם כי"ח לברלין במטרה להקים ועד לסיוע ליהודי רוסיה. בפעילותם בברלין תמך כספית הברון הירש.

ארלאנז׳ה הגיע לביקור בארץ ישראל באביב 1887 כנציגו האישי של הברון רוטשילד ומנהל נכסיו בא"י. יחד עם פקידי הברון ואליעזר בן-יהודה יצאו לבקר במושבה מזכרת בתיה.

שימש גם כסגן מנהל בית המדרש הרבני של צרפת בפריז.
שימש כחבר ההנהלה וגזבר "החברה לחקר היהדות" (Société des études juives) שהקים הברון רוטשילד בפריז ב-1880.
שימש כסגן-נשיא הקונסיסטוריה המרכזית של יהודי צרפת.
אחיו הצעיר, ז'ול (1830–1895), היה מלחין אופרטות.
מישל ארלאנז׳ה נפטר ב-1892 בפריז. הותיר אחריו ילדים.<ref>גצל זליקוביץ, בעת לימודיו בפריז, שימש כמורה פרטי לילדיו,</ref>

ב-28 באוקטובר 1892 התאספו כמאה איש בבית הספר העברי ביפו והספידו את ארלאנז׳ה. בין המספידים היה גם מאיר דיזנגוף.<ref></ref>

בפברואר 1905 החליטה המושבה ראשון לציון לקרוא רחוב על שמו.<ref></ref>
בשנת 1934 נקרא רחוב על שמו בשכונת נוה שאנן בתל אביב.<ref></ref>

==קישורים חיצוניים==
* Isidore Singer, A. Rhine, [https://www.jewishencyclopedia.com/articles/5834-erlanger-michel ביוגרפיה], באתר "האנצילופדיה היהודית"

==הערות שוליים==

קטגוריה:כל ישראל חברים
קטגוריה:פקידי הברון רוטשילד
קטגוריה:פעילים ציונים בצרפת
קטגוריה:צרפתים שנולדו ב-1828
קטגוריה:צרפתים שנפטרו ב-1892
אל-מוואסי

אל-מַוַ֫ואסִי (בערבית: المواصي, בתעתיק מדויק: אלמואצי) הוא כפר בדואי בדרום רצועת עזה. עד ההתנתקות מרצועת עזה בשנת 2005 היה מובלעת ערבית מוקפת ביישובי גוש קטיף. כיום זהו הכפר היחיד שיושב על חופה הדרומי של רצועת עזה. רוחב השטח כקילומטר אחד ואורכו לצד חוף הים 14 קילומטרים.<ref></ref> על פי הלמ"ס הפלסטיני, נכון לינואר 2005 גרו ביישוב כ-8,000 תושבים. הכפר מכונה בעברית "הכפר השוודי" בשל העובדה שרבים מתושביו הם בלונדינים.

השם "המוואסי" נקרא כך על שם שיטת חקלאות בה משתמשים הבדואים באזור לגידולים באמצעות מי תהום גבוהים הנמצאים בסביבה. מי תהום אלו יצרו בין היתר את האגם בתל קטיפא, מצפון לכפר.<ref></ref>

בכפר ישנה מרפאה אחת. כאשר צה"ל נכח ברצועת עזה עד 2005 רק תושבי הכפר הורשו להיכנס ולצאת ממנו (דרך מחסום תופאח), ביניהם חולים שאושפזו בבתי חולים בשאר הרצועה.<ref></ref> רוב תושבי הכפר מתפרנסים בעיקר מגידולי ירקות ופירות והשאר דייגים ורועי צאן. עד ההתנתקות הועסקו רבים מהתושבים בחממות יישובי גוש קטיף.

כיום שטח הכפר מהווה את השטח ההומניטרי עליו הכריזה ישראל במלחמת חרבות ברזל.

== היסטוריה ==
מחקר מועט נעשה על ההיסטוריה של הכפר. במהלך מלחמת העולם הראשונה עבר הכפר לשליטת האימפריה הבריטית ביחד עם כל ארץ ישראל. ב-1948 עבר הכפר לשליטה צבאית מצרית כחלק ממלחמת העצמאות, ביחד עם כל רצועת עזה. ב-1967 כבשה ישראל את אל-מוואסי ביחד עם כל רצועת עזה במלחמת ששת הימים.

בזמן הממשל הצבאי ברצועת עזה הוקמו יישובי גוש קטיף מסביב לכפר, והוא נהפך למובלעת ערבית במערב הגוש כאשר סביבו גדר ביטחון ומחסום כניסה אליו – מחסום תופאח.<ref>, באתר בצלם, מארס 2003</ref> דובר צה"ל הסביר שההגבלות שהוטלו על האוכלוסייה המקומית נועדו למנוע טרור.<ref></ref>

ב-2005, לאחר ביצוע ההתנתקות, הכפר נותר לבדו על חופה הדרומי של רצועת עזה, ומאז הרחיב את השטחים החקלאיים שלו לחורבות יישובי גוש קטיף.

בעקבות מלחמת חרבות ברזל צה"ל הכריז על מרחב הכפר, שהיה חקלאי בעיקרו, כשטח הומניטרי לפליטים מצפון רצועת עזה. נכון לינואר 2024 כמעט כל תושבי רצועת עזה נמצאים בשטח שבין רפיח לאל מואסי ודרום גוש קטיף לשעבר.

במהלך חודש ינואר כוחות צה"ל הגיעו לפאתי הכפר הצפוניים.

==קישורים חיצוניים==

==הערות שוליים==

קטגוריה:רצועת עזה: כפרים
קטגוריה:נפת רפיח
קטגוריה:הרשות הפלסטינית
קטגוריה:מובלעות לשעבר
ריקוד היפ הופ

B-boy מופיע בטורקיה כשהוא מוקף בקבוצת צופים.
ריקוד היפ הופ הוא מגוון של סגנונות ריקודי רחוב , המבוצעים בעיקר למוזיקת היפ הופ, או שהתפתחו כחלק מתרבות ההיפ הופ. ריקוד ההיפ הופ מושפע ממגוון רחב של סגנונות ריקוד, שנוצרו במקור בשנות ה-70 של המאה ה-20 על ידי אפרו-אמריקאים, והפכו לפופולריים על ידי רקדנים אמריקנים שונים.<ref></ref> תוכנית הטלוויזיה האמריקנית "Soul Train" וסרטי הקולנוע האמריקנים "שיגעון הברייקדאנס", "Beat Street" ו-"Wild Style", אשר יצאו לאקרנים במהלך שנות ה-80 של המאה ה-20, הציגו את הרקדנים ואת סגנונות הריקוד הללו בתקופה מוקדמת יחסית של ההתפחות שלהם, וסייעו באופן מהותי לספק חשיפה למיינסטרים עבור ריקוד ההיפ הופ.

בהמשך התפתחה גרסה מסחרית לריקוד ההיפ הופ, שזכתה לכינוי "New Style" ("הסגנון החדש") וסגנון של ריקוד ג'אז, שהושפע מריקוד ההיפ-הופ, שזכה לכינוי "ג'אז פאנק". רקדנים בעלי הכשרה קלאסית פיתחו את הסגנונות הללו, על מנת ליצור כוריאוגרפיה מריקודי ההיפ הופ, שבוצעו באותה העת ברחוב. בעקבות ההתפתחות הזו הפך ריקוד ההיפ הופ לפופולרי באולפני ריקוד רבים.

המסחור של ריקוד ההיפ הופ נמשך גם במהלך שנות ה-90 והעשור הראשון של המאה ה-21 כאשר באותה העת הופקו תוכניות טלוויזיה וסרטי קולנוע ששילבו ריקודי היפ הופ כגון "The Grind", "Planet B-Boy", "Rize", "StreetDance 3D", "America's Best Dance Crew", "Saigon Electric", וסדרת סרטי "סטפ אפ". מה שמבדיל את ריקוד ההיפ הופ מצורות ריקוד אחרות הוא שלעיתים קרובות מדובר בריקוד מאולתר (המכונה "Freestyle") ולא מעט מהרקדנים שמבצעים ריקודי היפ הופ, עוסקים לעיתים רבות בתחרויות ריקוד בסגנון חופשי - המכונות גם "קרבות" (Battles).

סרטי קולנוע, תוכניות טלוויזיה והאינטרנט תרמו רבות לאורך השנים לעלייה בפופולרית של ריקוד ההיפ הופ מחוץ לארצות הברית.

== גלריית תמונות ==
<gallery widths="250px">
Breakdance en una plaza de Barcelona.jpg|ריקוד היפ הופ בברצלונה
Juste Debout Scandinavia 2008.JPG|תחרות בין רקדני היפ הופ בסטוקהולם, 2008
Thai Breakdancers.jpg|רקדני היפ הופ בתאילנד, 2006
B-boy Steve from Knucklehead Zoo.webm|סרטון וידאו המדגים ריקוד היפ הופ
Faces&Laces (2015-08-15) - 051.webm|סרטון וידאו המדגים ריקוד היפ הופ
</gallery>

==קישורים חיצוניים==

==הערות שוליים==

קטגוריה:היפ הופ
קטגוריה:מחול
קטגוריה:תרבות אפרו-אמריקאית
תמונה מקוללת

title=cursed image 6161}}</ref>
תמונה מקוללת (באנגלית: Cursed image) היא תמונה (בדרך כלל תצלום) שנתפסת כמסתורית או מטרידה בגלל התוכן שלה, איכותה הירודה, או שילוב של שני הגורמים. תמונות מקוללות נועדות לגרום לצופה לתהות למה התמונה בכלל קיימת מלכתחילה. המונח נטבע ברשתות החברתיות בשנת 2015 והפך לפופולרי בשנה שלאחר מכן.<ref name="gallucci"></ref><ref name="tolentino"></ref>

== היסטוריה ==
מקור המושג "תמונות מקוללות" הוא בלוג טאמבלר בשם cursedimages, שנוצר בשנת 2015.<ref name="moen"></ref><ref></ref> התמונה הראשונה שפורסמה על ידי החשבון היא תמונה של חקלאי מבוגר מוקף בארגזים של עגבניות אדומות בחדר מעץ.<ref name="moen" /> בראיון משנת 2019, הבעלים של הבלוג תיאר את התמונה הזאת באופן הבא: "זו התמונה המקוללת המושלמת בעיני כי אף אחד מהחלקים שלה בנפרד אינו מטריד מטבעו. זה רגע שגרתי לחלוטין שהפך למשהו אחר על ידי המצלמה ועל ידי ההקשר החדש שנתתי לתמונה."<ref name="moen" />

בעוד שהמונח "תמונה מקוללת" היה בשימוש בטאמבלר מאז 2015,<ref></ref> חשבון הטוויטר @cursedimages, שנוצר ביולי 2016, הפך את המונח ליותר פופולרי. בראיון משנת 2016, הבעלים של החשבון הסביר שהוא ראה כמה פוסטים בטאמבלר עם תמונות "מוזרות ובלתי ניתנות להסבר" שהתיאור שלהן כלל רק את המילים "תמונה מקוללת". בעל החשבון הסתקרן מהתמונות, והתחיל לחפש תמונות דומות. לאחר שמצא עוד תמונות ברוח זו, הוא החליט "לפרסם את כולן במקום אחד". <ref></ref> באותה השנה, בריאן פלדמן ממגזין ניו יורק ראיין את דאג באטנהאוזן, הבעלים של הבלוג internethistory בטאמבלר, שגם הוא מפרסם "תמונות מקוללות".<ref name="feldman"></ref> פלדמן שאל את באטנהאוזן מה הסיבה ש"תמונות מקוללות" מושכות את העין, ובאטנהאוזן השיב: "יש הרבה גורמים. זה המסתורין של התמונות, זאת האסתטיקה המוזרה שלהן, זה לראות מקום שלא ראית מימיך או לקבל הצצה לחייו של אדם זר."<ref name="feldman" />

פלדמן מקשר את האסתטיקה ה"מקוללת" לאופי הצילום הדיגיטלי בתחילת שנות ה-2000, אז לא היו פילטרים מודרניים למצלמות ולעיתים קרובות נעשה בהן שימוש בפלאש "צעקני". בנוסף, באותה תקופה תמונות בדרך כלל צולמו יותר למטרות תיעוד ופחות למטרות שיתוף ברשתות החברתיות. פלדמן מתייחס לצילומים כאלה כ"לא ישנים מספיק כדי להיחשב לוינטג', אבל לא מספיק מלוטשים כדי להיחשב לעכשוויים", ורואה בהם דוגמה לתופעת עמק המוזרות.

ההפך מתמונה מקוללת הוא "תמונה מבורכת". קיים גם המונח "תמונה מבורלת" (שילוב של המילים "מבורכת" ו"מקוללת", באנגלית Blursed), שנפוץ בעיקר ברשת החברתית Reddit,<ref></ref> שמתאר תמונות שיכולות להתאים לשתי הקטגוריות.

== ראו גם ==
* קריפיפסטה
* סוריאליזם
* The Backrooms

== הערות שוליים ==

קטגוריה:תופעות אינטרנט
קטגוריה:סוגות בצילום
רצועת החוף המרכזית של קליפורניה

רצועת החוף המרכזית של קליפורניה (באנגלית: The Central Coast) הוא אזור במדינת קליפורניה שבארצות הברית, המשתרע בין פוינט מוגו למפרץ מונטריי. אזור רצועת החוף המרכזית של קליפורניה ממוקם צפונית-מערבית למחוז לוס אנג'לס, ונמצא מדרום למחוזות סן מטאו וסנטה קלרה, והוא כולל החלק המחוספס והבלתי מפותח המכונה "ביג סור" . אזור רצועת החוף המרכזית נמצא בשישה מחוזות שונים - מחוז ונטורה, מחוז סנטה ברברה, מחוז סן לואיס אוביספו, מחוז מונטריי, מחוז סן בניטו ומחוז סנטה קרוז.<ref></ref><ref></ref>

לפי מפקד האוכלוסין של שנת 2020, ששת המחוזות של אזור רצועת החוף המרכזית של קליפורניה כללו 2,348,601 תושבים.

== הערים הגדולות ביותר ==
הערים הבאות שנמצאות באזור רצועת החוף המרכזית של קליפורניה אוכלוסייתה הכילו מעל ל-20,000 תושבים נכון למפקד האוכלוסין של שנת 2020:

{|
| valign = top |
* אוקסנארד - 202,063 תושבים
* סלינאס - 163,542 תושבים
* ת'אוזנד אוקס - 126,966 תושבים
* סימי ואלי - 126,356 תושבים
* ונטורה - 110,763 תושבים
* סנטה מריה, קליפורניה - 109,707 תושבים
* סנטה ברברה - 88,665 תושבים
* קמרילו - 70,741 תושבים
* סנטה קרוז - 62,956 תושבים
* ווטסונוויל - 52,590 תושבים
* סן לואיס אוביספו - 47,063 תושבים
* לומפוק - 44,444 תושבים
| valign = top |
* הוליסטר - 41,678 תושבים
* מורפארק - 36,284 תושבים
* גולטה - 32,690 תושבים
* סיסייד - 32,366 תושבים
* פאסו רובלס - 31,490 תושבים
* סנטה פאולה - 30,657 תושבים
* מונטריי - 30,218 תושבים
* אטאסקדרו - 29,773 תושבים
* סולדד - 24,925 תושבים
* מרינה - 22,359 תושבים
* פורט הואנמה - 21,954 תושבים
|}

== גלריית תמונות ==
<gallery widths="250px">
Big_Sur,_Central_Coast_California_(9390860723).jpg|ביג סור, קליפורניה
Central_Californian_Coastline,_Big_Sur_-_May_2013.jpg|ביג סור, קליפורניה
Bixby_Creek_Bridge,_California,_USA_-_May_2013.jpg|גשר ביקסבי קריק
Aerial-SantaBarbaraCA10-28-08.jpg|סנטה ברברה
</gallery>

== ראו גם==
* דרך מדינת קליפורניה מספר 1

== קישורים חיצוניים ==

==הערות שוליים==

קטגוריה:קליפורניה: גאוגרפיה
מנוח אסא

מנוח אסא ב-2005
מנוח אסא (16 ביולי 1948 סופיה, הרפובליקה העממית של בולגריה – 10 במאי 2016, בת ים, ישראל), היה כדורגלן ישראלי, אשר שיחק לרוב בעמדת המגן בקבוצת מכבי יפו.

==קורות חייו==
מנוח אסא נולד בסופיה בירת בולגריה למשה ורוזה. בגיל שלושה חדשים עלתה משפחתו במסגרת העלייה ההמונית לישראל והתיישבה ביפו, סמוך לפרדס דג'אני אשר בתחומו הוקם "מגרש הפחים" של מכבי יפו. ב-1958 הצטרף לראשונה לאימוני קבוצת הילדים של מכבי יפו וזאת ללא ידיעת הוריו. בשלהי עונת 1964/1965 בליגה הלאומית עלה לקבוצה הבוגרת ומשחקו הראשון היה ב-25 במאי 1965 מול שמשון תל אביב. אסא הוצב בתפקיד המגן. בשלהי 1966 זומן לסגל הרחב של נבחרת הנוער בכדורגל.

בעונת 1970/1971 שיחקה מכבי יפו בליגה א' שהייתה הליגה השנייה בישראל. במשחק העלייה לליגה הלאומית בישל אסא למשה אוננה, את שער הניצחון על הפועל רמת-גן. אסא שיחק בשורות הקבוצה עד לסיום עונת 1973/1974, ומשחקו האחרון היה ב-2 בפברואר 1974 מול בית"ר ירושלים. הוא הופיע ב-92 משחקי ליגה בליגה הראשונה ובהם כבש שער אחד.

לאחר פרישתו ממשחק פעיל, השתלב אסא בעסקי המשפחה. הוא התגורר בבת-ים, היה נשוי ליפה, אב לשלושה ילדים וסב לנכדים. מנוח אסא הלך לעולמו ב-2016 והובא למנוחות בבית עלמין גני אסתר בראשון לציון.

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* 
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים ילידי בולגריה
קטגוריה:ישראלים שנולדו ב-1948
קטגוריה:ישראלים שנפטרו ב-2016
פייג' ספארה

פייג' ספארה (באנגלית: Paige Spara; נולדה ב-9 באוגוסט 1989) היא שחקנית אמריקאית הידועה בעיקר בזכות תפקידיה הראשיים בתור אודרי פיאטיגורסקי בסיטקום המשפחתי של ABC "קווין מהעבודה" ולאה דילאלו בדרמה הרפואית של ABC "הרופא הטוב".

== ביוגרפיה ==
ספארה נולדה בוושינגטון, פנסילבניה, ארצות הברית לקווין ספארה, בעלים של מספרה וקים ספארה שיננית. היא הילדה האמצעית, יש לה אחות גדולה בשם טיילור ואח צעיר בשם ג'סי.

היא החלה לשחק בגיל 12 כשהצטרפה לתיאטרון לילדים. היא המשיכה לשחק בתיכון וושינגטון, שם סיימה את לימודיה בשנת 2008. משם, היא המשיכה להופיע בתיאטרון הקהילתי של פיטסבורג ובתיאטרון אירונדיל בניו יורק.

ספארה למדה באוניברסיטת פוינט פארק בפיטסבורג במשך שנתיים, שם למדה משחק לפני שעברה למכללת מרימאונט מנהטן, שם קיבלה תואר בהצגה בתיאטרון ב-2012.

לפני שזכתה בתפקידי קולנוע או טלוויזיה כלשהם, היא הייתה מדריכה לסיור באוטובוס של "אחת שיודעת" בעיר ניו יורק ותמונתה הוקרנה כהולוגרמה המקבלת את פני המבקרים והמטיילים בנמל התעופה הבינלאומי וושינגטון דאלס בדאלס, וירג'יניה. בנוסף, היא הופיעה בפרסומות של Forevermark Jewelry, Sally Hansen nails ופולקסווגן גולף.

בעקבות תפקידים בסרטים קצרים "רחוב פרוספקט" ב-2010 וב"מה שמקלחות מביאות" ו"אחרי ההוריקן" ב-2014, הגיע התפקיד הראשי הראשון של ספארה ב-2015 בתור אודרי פיאטיגורסקי בסיטקום המשפחתי של ABC "קווין מהעבודה" בתור שותפתו לעבודה של קווין (נח ריד) ריס דאלי. התוכנית רצה במשך 10 פרקים עד שבוטלה רשמית באותה שנה.<ref></ref>

ב-2017, לספארה היה תפקיד קטן כברמנית בסרט "כולם חוזרים הביתה" בכיכובה של ריס ווית'רספון.

זמן קצר לאחר מכן, היא לוהקה לתפקיד משנה בדרמה הרפואית של ABC "הרופא הטוב" בתור לאה דילאלו, החברה הטובה ביותר ומושא האהבה ואשתו לעתיד של הגיבור שון מרפי (בגילומו של פרדי היימור). החל מהעונה השנייה עברה ספארה לתפקיד קבוע, אותו מבצעת גם בעונה השישית של הסדרה המשודרת ב-2023.

בשנת 2017, לספארה היה תפקיד בקליפ של הזמר לאוב "I Like Me Better".<ref></ref>

בשנת 2020, ספארה ביימה ושיחקה בקליפ של Sidny X Chaix "רק חברים".<ref></ref>

== פילמוגרפיה ==
{| class="wikitable"
! colspan="4" |בקולנוע
|-
!שנה
!שם הסרט
!תפקיד
!הערות
|-
|2010
|רחוב פרוספקט
|קאמילה
|סרט קצר
|-
| rowspan="2" |2014
|מה שמקלחות מביאות
|ליאה
|סרט קצר
|-
|אחרי ההוריקן
|צ'רלי
|סרט קצר
|-
|2015
|אודישן
|בתפקיד עצמה
|דוקיומנטרי
|-
|2017
|כולם חוזרים הביתה
|מוזגת בבר
|
|-
|2020
|היא בפורטלנד
|מאלורי
|
|-
|2021
|ראמן מעופש
|שרלוט
|סרט קצר
|}
{| class="wikitable"
! colspan="4" |בטלוויזיה
|-
!שנה
!תוכנית
!תפקיד
!הערות
|-
|2015
|קווין מהעבודה
|אודרי פיאטגורסקי
|תפקיד ראשי, 10 פרקים
|-
|2017–היום
|הרופא הטוב
|ליה דילאלו
|תפקיד משני (עונה 1)
תפקיד ראשי (עונה 2 והילך)
|}
{| class="wikitable"
! colspan="4" |וידאו קליפ
|-
!שנה
!שם השיר
!אמן
!הערות
|-
|2017
|"I Like Me Better"
|לאוב
|
|-
|2020
|"Just Friends"
|Sidny X Chaix
|במאית
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:בוגרי מכללת מרימאונט מנהטן
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
Heaven Sent (אלבום של מגי ריילי)

Heaven Sent (בעברית: שמים שלחו) הוא אלבום האולפן השמיני של הזמרת-יוצרת הסקוטית מגי ריילי.<ref name=":1"></ref> האלבום יצא לאור בשנת 2013, על ידי חברת התקליטים רד ברי רקורדס, ארבע שנים לאחר יציאת האלבום הקודם שלה.<ref name=":1" /><ref name=":0"></ref> אלבום זה הופץ בהוצאת חברת התקליטים הקודמת בה יצא האלבום, Looking Back, Moving Forward.<ref name=":1" /><ref name=":0" />

הסינגל המוביל מתוך האלבום "Juliette" יצא לאור ב-16 בספטמבר 2013 במטרה לעזור בקידום שלו.<ref name=":2"></ref>

== רקע ==
בספטמבר 2013, חודש לפני יציאת האלבום, הוציאה מגי ריילי את הסינגל המוביל מתוכו, "Juliette".<ref name=":2" /> בהמשך לכך, הוציאה את "Cold the Snow Clad Mountains" כסינגל השני והאחרון מתוך האלבום. במהלך יציאתו, צירפה לו ריילי שני שירים נוספים: "Wild Mountain Thyme" ו-"May You Never".<ref name=":3"></ref>

הקונספט של האלבום נוצר בהשראת פרפרים, כך שעטיפתו כמו גם עטיפות הסינגלים עוצבו בהשראתם.<ref name=":1" /><ref name=":2" /><ref name=":3" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|14 באוקטובר 2013
|תקליטור • הזרמת מוזיקה • הורדה דיגיטלית
|רד ברי
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:אלבומי 2013
קטגוריה:אלבומי מגי ריילי
קטגוריה:אלבומים באנגלית
Starfields

Starfields (בעברית: סטארפילדס) הוא אלבום האולפן התשיעי של הזמרת-יוצרת הסקוטית מגי ריילי.<ref name=":0"></ref> האלבום יצא לאור בשנת 2019, על ידי חברות התקליטים טלמו מיוזיק ואנטר-הלטנג GmbH, שש שנים לאחר יציאת האלבום הקודם שלה.<ref name=":0" /><ref name=":1"></ref> אלבום זה הופץ בהוצאת חברות תקליטים שונות מזו הקודמת.<ref name=":0" /><ref name=":1" />

הסינגל המוביל מתוך האלבום "Where the Rivers Run" יצא לאור ב-27 בספטמבר 2019 במטרה לעזור בקידום שלו.<ref name=":2"></ref>

== רקע ==
בספטמבר 2019, חודשיים לפני יציאת האלבום, הוציאה מגי ריילי את הסינגל המוביל מתוכו, "Where the Rivers Run".<ref name=":2" /> לאחר מכן, הוחלט כי היא לא תוציא סינגלים נוספים מתוכו, אך באותה העת הקליטה את "O Little Town of Bethlehem" ו-"The Christmas Song" לכבוד חג המולד שאירע באותה השנה.<ref></ref><ref></ref>

הקונספט של האלבום נוצר בהשראת החלל כמו גם כוכבים.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 בנובמבר 2019
|הזרמת מוזיקה • הורדה דיגיטלית
|טלמו • אנטר-הלטנג GmbH
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי מגי ריילי
קטגוריה:אלבומים באנגלית
Happy Christmas (אלבום של מגי ריילי)

Happy Christmas (בעברית: חג מולד שמח) הוא אלבום האולפן העשירי של הזמרת-יוצרת הסקוטית מגי ריילי.<ref name=":1"></ref> האלבום יצא לאור בתחילת שנת 2022, על ידי חברת התקליטים רד ברי רקורדס, שלוש שנים לאחר יציאת אלבום האולפן הקודם שלה.<ref name=":1" /><ref name=":0"></ref> אלבום זה נחשב לאלבום חג המולד שהקליטה ריילי במהלך הקריירה שלה.<ref name=":1" />

את האלבום הוציאה ריילי בדצמבר 2021, אך יציאתו הבין-לאומית תוארכה ל-14 בינואר 2022.<ref name=":1" />

== רקע ==
בשנת 2019, הוציאה ריילי את אלבום האולפן התשיעי שלה, Starfields.<ref name=":0"/> לאחר מכן, החליטה להקליט שני שירי חג מולד: "O Little Town of Bethlehem" ו-"The Christmas Song". שניהם בסופו של דבר נכללו ב-Happy Christmas.<ref name=":1" /> בהמשך לכך, הודיעה כי בכוונתה להקליט אלבום חג מולד באורך מלא.<ref name=":1" />

במסגרת האלבום, הקליטה שירי חג מולד ידועים כדוגמת "I Believe in Father Christmas" ו-"Winter Wonderland".<ref name=":1" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|14 בינואר 2022
|הזרמת מוזיקה • הורדה דיגיטלית
|רד ברי
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:אלבומי חג המולד מ-2022
קטגוריה:אלבומי מגי ריילי
קטגוריה:אלבומים באנגלית
רפי כהן (ספורטאי)

רפאל (רפי) כהן (21 במרץ 1941 – 16 באפריל 2018) היה שחקן כדורסל כיסאות גלגלים בנבחרת ישראל במשחקים הפאראלימפיים.

== ביוגרפיה ==
כהן נולד בהראט, אפגניסטן ועלה לישראל בגיל 10. משפחתו התיישבה בשדרות ושם היה חניך תנועת הנוער העובד והלומד והגדנ"ע. את לימודיו התיכוניים סיים בפנימיית כפר סילבר ובשנת 1961 התגייס לחטיבת הצנחנים.

כהן סיים קורס קצינים ושירת בחטיבת הצנחנים בדרגת סגן משנה. בשנת 1963 נפגע מירי דו-צדדי במהלך מארב לתפיסת מסתננים בנגב ונפצע קשה בעמוד השדרה. בתום תקופת שיקום ממושכת בבית חולים תל השומר, נותר רתוק לכיסא גלגלים, והחל בפעילויות ספורט (כדורסל בכיסאות גלגלים, שחייה והרמת משקולות) במסגרת ארגון נכי צה"ל ובבית הלוחם.

היה חבר במשלחת ישראל במשחקים הפאראלימפיים היידלברג (1972), וזכה עם נבחרת הכדורסל במדליית כסף.

היה גם חבר במשלחת ישראל במשחקים הפאראלימפיים טורונטו (1976) וזכה עם נבחרת הכדורסל במדליית כסף, וסיים במקום השביעי בתחרות הטלת כידון (עם הטלה למרחק של 17.79 מטר).

נפטר ב-2018 והוכר כחלל צה"ל שנפטר כתוצאה מפציעתו בשירות. היה נשוי ואב לשתי בנות.

== קישורים חיצוניים ==

* 
* [https://www.paralympic.org/rafi-cohen פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:זוכי מדליית כסף פאראלימפית מישראל
קטגוריה:ספורטאים נכי צה"ל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:ישראלים ילידי אפגניסטן
קטגוריה:עולים בשנות ה-1950
קטגוריה:בוגרי התיכון החקלאי כפר סילבר
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1941
קטגוריה:ישראלים שנפטרו ב-2018
The Best of Maggie Reilly: Past – Present – Future

The Best of Maggie Reilly: Past – Present – Future (בעברית: המיטב של מגי ריילי: עבר – הווה – עתיד) הוא אלבום האוסף השני של הזמרת-יוצרת הסקוטית מגי ריילי.<ref name=":0"></ref> אלבום האוסף יצא לאור ב-15 בינואר 2021, על ידי חברות התקליטים רד ברי רקורדס וטלמו מיוזיק.<ref name=":0" /> אלבום אוסף זה יוצא 23 שנים לאחר יציאת זה שקדם לו.<ref></ref>

האלבום מחולק לשלושה חלקים: שירי עבר, שירי הווה (החלק הארוך ביותר) ושירי עתיד (החלק הקצר ביותר).<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 בינואר 2021
|הזרמת מוזיקה • הורדה דיגיטלית
|רד ברי • טלמו
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי אוסף מ-2021
קטגוריה:אלבומי מגי ריילי
קטגוריה:אלבומי אוסף באנגלית
EVGA

EVGA Corporation, או בקיצור EVGA, היא חברה אמריקנית העוסקת בייצור והפצה של חומרת מחשבים. בין המוצרים אותן החברה מייצרת נמנים לוחות אם, ספקי כוח, פתרונות לקירור מים, מארזי מחשב, עכברי גיימינג, מחשבים ניידים ייעודיים לגיימינג, ועד 2022 עסקה גם בייצור ומכירת כרטיסי מסך מבוססי ליבת GeForce של אנוידיה. החברה נוסדה ב-13 באפריל 1999, ומשרדיה שוכנים בבראה ובסנטה קלרה שבקליפורניה.

==מוצרים==
כרטיס מסך מדגם GeForce GTX 580 תוצרת החברה
כיום, קו המוצרים של החברה כולל ספקי כוח, לוחות אם, ואביזרי חומרה נלווים. החברה החלה את דרכה בייצור כרטיסי מסך לשוק הביתי עבור חברת אנוידיה, כאשר הכרטיסים הראשונים שיוצרו על ידה השתייכו לסדרת RIVA TNT2 שיצאה ב-1999<ref name=":0"></ref>.

בשלב מאוחר יותר, נכנסה החברה לעסקי הייצור של לוחות אם למחשבים אישיים. תחילה, הוגבלה החברה בייצור לוחות אם מבוססי ערכות השבבים של אנוידיה (Nvidia nForce) בלבד; מצב זה נמשך עד 2009, השנה בה החליטה אנוידיה לצאת מעסקי לוחות האם<ref></ref>. בנובמבר 2008 החלה EVGA לייצר את לוח האם הראשון שלה שהיה מבוסס ערכת שבבים תוצרת אינטל. הלוח, שהיה מבוסס ערכת השבבים X58, תמך במערך SLI של שלושה כיוונים (3-way SLI; כלומר, לוח האם מכיל שלושה חריצי PCIe X16 אליהם ניתן לחבר שלושה כרטיסי מסך במערך SLI)<ref></ref>. בהמשך, המשיכה החברה לייצר לוחות אם דומים תחת המותג "EVGA Classified" שיועדו עבור חובבי המהרה ובחלקם תמיכה ביותר אפיקי PCIe X16 על ידי הוספת שבבי NF200 תוצרת אנוידיה שתפקידם "לדבר" עם ערכת השבבים ולהרחיב את התמיכה של ערכת השבבים ביותר אפיקים<ref></ref>.

ביוני 2021 החלה החברה לשווק לוחות אם תואמי AMD מבוססי ערכת השבבים X570 של AMD<ref></ref>.

===הפסקת שיתוף הפעולה עם אנוידיה===
ב-16 בספטמבר 2022 הכריזה EVGA על יציאה מעסקי כרטיסי המסך והפסקת שיתוף הפעולה עם אנוידיה<ref name=":0" />. בזמן ההכרזה, כ-80% מרווחי החברה נבעו ממכירות כרטיסי מסך. מנכ"ל החברה, אנדרו האן, הודיע כי החברה אינה מעוניינת לשתף פעולה עם חברות מתחרות כגון AMD או אינטל, וכי לא מתוכננת מכירה עתידית של החברה<ref></ref>. כמו כן, הסביר האן כי ההתנהלות של אנוידיה עם שותפיה העסקיים גרמה קשיים בשמירה על שולי רווח עקביים, ולכן החברה תתמקד במוצרים אחרים רווחיים יותר כגון ספקי כוח<ref></ref>.

הכרזה זו הגיעה בסמוך להכרזה של אנוידיה על יציאת סדרה 40 (RTX 4000) של GeForce. כתוצאה מכך, הכריזה החברה כי עד לסוף 2022 תמשיך במכירת המלאי הקיים של כרטיסי הסדרה הקודמת, סדרה 30, על מנת להשלים את הליך סיום השותפות עם אנוידיה.

==קישורים חיצוניים==

* 

==הערות שוליים==

קטגוריה:יצרני חומרה אמריקאים
קטגוריה:חברות אלקטרוניקה אמריקאיות
דרקו ווקיץ'

דרקו ווקיץ (בקרואטית: Darko Vukić; נולד ב-2 בדצמבר 1968) הוא כדורגלן עבר קרואטי ששיחק בעמדת הקשר.

==קריירה==
ווקיץ' התחיל את הקריירה שלו בקבוצת הכדורגל של נ.ק. זאגרב. בשנת הצטרף לקבוצה הבוגרת עת ששיחקה בליגה היוגוסלבית השנייה. לאחר שקרואטיה קיבלה עצמאות, קבוצתו החלה לשחק בליגת העל הקרואטית.

בקיץ חתם בנים מהליגה השנייה בצרפת, במדיה כבש 4 שערים ב-32 משחקי ליגה. בסיום העונה סיימה נים במקום האחרון וירדה לליגה השלישית. ווקיץ' חזר לקדנציה שנייה בנ.ק. זאגרב.

בקיץ חתם בהפועל חיפה מהליגה הראשונה בישראל, במדיה שיחק 6 משחקים. שנה לאחר מכן חתם בדפורטיבו טולוקה מליגת העל המקסיקנית עמה זכה בשני אליפויות.

בהמשך הקריירה שיחק באתלטיקו סלאיה, ריאל סן לואיס ובשנת חזר לעונת פרישה בנ.ק. זאגרב.

לזכותו של ווקיץ' הופעה אחת בנבחרת קרואטיה אותה ערך ב-20 באפריל 1994.

==קישורים חיצוניים==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:זאגרב: כדורגלנים
קטגוריה:כדורגלני נ.ק. זאגרב
קטגוריה:כדורגלני נים
קטגוריה:כדורגלני הפועל חיפה
קטגוריה:כדורגלני דפורטיבו טולוקה
קטגוריה:כדורגלני אתלטיקו סלאיה
קטגוריה:כדורגלני נבחרת קרואטיה
קטגוריה:כדורגלנים זרים בישראל
קטגוריה:ספורטאים קרואטים בצרפת
קטגוריה:ספורטאים קרואטים בישראל
קטגוריה:ספורטאים זרים במקסיקו
קטגוריה:קרואטים שנולדו ב-1968
Higher (אלבום)

Higher הוא אלבום האולפן ה־11 של הזמר הקנדי מייקל בובלה. אשר יצא לאור ב-25 במרץ 2022 תחת הוצאת רפרייז רקורדס. האלבום זכה בפרס אלבום הפופ המסורתי הטוב ביותר בטקס פרסי הגראמי לשנת 2023.

האלבום כולל עיבודים לבלדה של פול מקרטני "My Valentine", בהפקת מקרטני עצמו, ו-"Bring It On Home to Me" של סם קוק וכן שיתוף פעולה עם וילי נלסון של גרסת כיסוי לשיר "Crazy" של נלסון.

== רשימת רצועות ==

== הצלחה מסחרית ==
Higher הגיע למקום הראשון במצעד האלבומים הבריטי, והפך לאלבומו החמישי של בובלה שהגיע למקום הראשון במדינה.<ref></ref> באוסטרליה, Higher הגיע למקום השני במצעד האלבומים של ARIA, והפך לאלבומו התשיעי שהגיע למקום השני.<ref></ref> האלבום גם הוכיח את עצמו כהצלחה ברחבי העולם – הגיע למקום הראשון בסקוטלנד ולעשיריה הפותחת בניו זילנד, אירלנד, בלגיה ושווייץ.

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי מייקל בובלה
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי פול מקרטני
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת רפרייז רקורדס
Empire Central

Empire Central הוא האלבום החמישה עשר ואלבום ההופעה השביעי של הלהקה האמריקאית Snarky Puppy.<ref name=":0"></ref> הוא שוחרר ב-30 בספטמבר 2022 תחת הוצאת GroundUP מיוזיק.<ref name=":1"></ref> הוא זכה באלבום האינסטרומנטלי העכשווי הטוב ביותר בטקס פרסי גראמי ה-65.<ref></ref>

== רקע והקלטה ==
Empire Central הוקלטו בהופעה חיה מול קהל באולפן במהלך שמונה ימים ב-Deep Ellum Art Company, אולם בדאלאס, טקסס.<ref name=":0" /><ref name=":2"></ref> האלבום הוא מחווה להיסטוריה העשירה של העיר דאלאס של מוזיקה שחורה. למרות שמקורו של Snarky Puppy באוניברסיטת צפון טקסס בדנטון, 48 קילומטר מדאלאס, מנהיג הלהקה מייקל ליג ציין את סצנת הגוספל וה-R&B של דאלאס כמי שחיזקה את הסאונד המובהק של הלהקה.<ref></ref><ref name=":3"></ref> ליג ציין מוזיקאים מדאלאס, בין היתר גם את אריקה באדו, רוי הרגרוב וג'ייסון מוראן כהשפעות לאלבום.<ref name=":4"></ref><ref name=":5"></ref>

רצועות באלבום המתייחסות לדאלאס וטקסס כוללים את "RL's", המתייחסת למועדון לילה בדרום דאלאס, "Mean Green", על שם הקמע של צפון טקסס, "Belmont", על שם רחוב בדאלאס בו התגורר ליג, "Fuel City", על שם רשת תחנות דלק בטקסס, ו-"Trinity", על שם נהר הטריניטי בטקסס.<ref name=":3" /><ref name=":4" /><ref name=":6"></ref>

האלבום כולל את ההופעה האחרונה שהוקלטה של קלידן הפאנק ברנרד רייט , שמת בתאונת דרכים פחות מחודשיים לאחר הקלטת האלבום. רייט, שהופיע ברצועה "Take It!", תואר על ידי ליג כ"סנדק" המוזיקלי של ההרכב, לאחר שהדריך רבים מחברי הלהקה והצטרף ללהקה בעצמו בין השנים 2007 ל-2010.<ref name=":3" /><ref name=":6" /><ref name=":7"></ref>

לפני יציאת האלבום בשנת 2022, ההרכב ניגן לראשונה מספר רצועות בזמן סיבוב הופעות עם סטילי דן.<ref name=":5" /><ref></ref> ליג ציין את סטילי דן כאחת ההשפעות הגדולות ביותר של ההרכב, ומתאר את סיבוב ההופעות איתם כ"חלום".<ref name=":5" />

== הרכב האלבום ==
הלהקה שואבת השפעה ממגוון ז'אנרים, כולל ג'אז, פאנק, בלוז, R&B, גוספל והארד רוק.<ref name=":1" /><ref name=":2" /><ref name=":4" /> בניגוד לאלבומים הקודמים של הלהקה, בהם ליג כתב את רוב היצירות, הלהקה מציגה יצירות מקוריות של 12 חברי להקה שונים.<ref name=":4" /><ref name=":7" />

== ביקורות ==

אתר הביקורות Metacritic נתן לאלבום ציון 75 מתוך 100 על סמך 6 ביקורות.<ref></ref>

אתר המוזיקה AllMusic נתן לאלבום דירוג של 4.5 כוכבים מתוך 5 וכתב: .<ref name=":1" />

העיתון הבריטי "דיילי טלגרף" נתן לאלבום דירוג של 4 כוכבים מתוך 5 וכתב: .<ref></ref>

לעומת זאת, כתב העת המקוון PopMatters נתן לאלבום דירוג 6 מתוך 10 וכתב: .<ref></ref>

== רשימת רצועות ==

== הערות שוליים ==

קטגוריה:אלבומי 2022
קטגוריה:אלבומים באנגלית
Patient Number 9

Patient Number 9 (בעברית: מטופל מספר 9) הוא אלבום האולפן השלושה עשר של זמר ההבי מטאל האנגלי, אוזי אוסבורן. הוא יצא לאור ב-9 בספטמבר 2022 תחת הוצאת אפיק רקורדס והופק על ידי אנדרו ואט.<ref></ref>

האלבום קיבל ביקורות חיוביות ממבקרי מוזיקה וזכה בפרס אלבום הרוק הטוב ביותר בטקס פרסי גראמי ה-65.<ref></ref>

== רקע וקידום ==
ארבעה ימים לאחר יציאתו של האלבום Ordinary Man, אוסבורן הודיע שהוא התחיל לעבוד על האלבום הבא שלו, כשאנדרו ואט מפיק שוב.<ref></ref> ב-24 ביוני 2022 שוחרר הסינגל המוביל ושיר הנושא, "Patient Number 9" בהשתתפות ג'ף בק, יחד עם קליפ מוזיקלי נלווה. את הקליפ ביימו טוד מקפרלן ואם וורטלה.<ref></ref><ref></ref> הקליפ הוא הראשון אי פעם שמשלב את יצירות האמנות שאוסבורן מצייר. במקביל, אוסבורן הכריז על האלבום, העטיפה, רשימת הרצועות ותאריך היציאה.

הסינגל השני "Degradation Rules" בהשתתפות טוני איומי נחשף ב-22 ביולי. ארבעה ימים לפני יציאת האלבום, ב-5 בספטמבר, פורסם הסינגל השלישי "Nothing Feels Right" בהשתתפות זאק ויילד.

== רשימת רצועות ==

== מיקומי שיא ==

=== מצעדים שנתיים ===

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס גראמי לאלבום הרוק הטוב ביותר
קטגוריה:אלבומי חברת אפיק רקורדס
מצפה קרני גמא קומפטון

מצפה קרני הגמא קומפטון (באנגלית: Compton Gamma Ray Observatory ; בראשי תיבות: CGRO) היה מצפה כוכבים שמטרתו היה חקר קרני גמא. המצפה הוצב בחלל באפריל 1990 ופעל עד לשנת 2000. משקלו היה 17 אלף ק"ג ועלותו כ-617 מיליון דולר. הוא נקרא על שם פיזיקאי אמריקאי ארתור קומפטון שקיבל פרס נובל לפיזיקה על חקר קרני גאמה. במהלך חיי המצפה בוצעו מספר תיקוני מסלול. בדצמבר 1999 התברר שעקב תקלה טכנית המצפה החל לשנות מסלול לא רצוי. לאחר התייעצות הוחלט להוריד אותו מהמסלול באופן מבוקר. הוא נכנס לאטמוספירה ב-4 ביוני 2000 וחלקים נפלו לאוקיינוס השקט.

==תיאור המשימה==
תכנון ובניית מצפה נמשכו 14 שנים. ב-5 באפריל 1991 הוא שוגר לחלל כמטען של מעבורת החלל אטלנטיס במשימה STS-37 וכעבור מספר ימים הוצב במסלול המתוכנן. במצפה הותקנו מספר מכשירים:
* Burst and Transient Source Experiment (BATSE) - חקר קרני גאמה בתחום 0.02–8 מגה אלקטרון וולט. המכשיר נבנה במרכז טיסות החלל מרשל.
* Oriented Scintillation Spectrometer Experiment (OSSE) - חקר קרני גאמה בתחום 0.05–10 מגה אלקטרון וולט. המכשיר נבנה במעבדת המחקר של צי ארצות הברית.
* The Imaging Compton Telescope (COMPTEL) - חקר קרני גאמה בתחום 0.75–30 מגה אלקטרון וולט. המכשיר נבנה ב הגרמני בשיתוף עם , וסוכנות החלל האירופית.
* Energetic Gamma Ray Experiment Telescope (EGRET) - חקר קרני גאמה בתחום 20–30,000 מגה אלקטרון וולט. המכשיר נבנה במרכז טיסות החלל גודרד בשיתוף עם מכון מקס פלנק לפיזיקה מחוץ לכדור הארץ ואוניברסיטת סטנפורד.

==הישגים==
* ביצוע סקר כללי של מקורות אנרגיה המעל 100 מגה אלקטרון וולט בעזרת EGRET.
* יצירת מפה כללית של פיזור 26Al (איזוטופ של אלומיניום) בעזרת COMPTEL.
* סקר מרכז הגלקסיה וגילוי אפשרי של אנטי-חומר בעזרת OSSE.
* רישום התפרצויות גמא. BATSE רשם 2700 התפרצויות.
* גילוי מקורות של קרני גמא על כדור הארץ במהלך סופת ברקים.

==קישורים חיצוניים==

* [https://web.archive.org/web/19961209190738/http://cossc.gsfc.nasa.gov/ אתר רשמי]
* 

קטגוריה:טלסקופי חלל
A 67-es út

"A 67-es út" ("אַ הַטוואַן-הֶטֶש אוּט" - בתרגום חופשי לעברית: "כביש 67" או "הדרך ה-67") הוא שיר של הלהקה ההונגרית ריפבליק. את השיר כתב והלחין סולן הלהקה, לאסלו בודי (ציפה).

==רקע והצלחת השיר==
הופעתה המשמעותית הראשונה של להקת ריפבליק הייתה במופע כישרונות שהתקיים בעיירה בלטונללה, הסמוכה לכביש 67, ולכן כביש 67 נחשב לחלק מההיסטוריה של הלהקה לדברי ציפה, השיר נכתב על נערה מהעיר קאפושוואר, הסמוכה אף היא לכביש 67. ב-1997 זכה השיר בפרס ינה הוסקה לשיר השנה לשנת 1996. בשנת 2006 קיים אתר origo.hu הצבעה בקרב הקוראים לבחירת השיר ההונגרי הפופולרי הטוב ביותר בכל הזמנים. השיר אמנם לא הגיע למקום הראשון, אך נכלל בעשירייה הראשונה.

שני האלבומים שבהם נכלל השיר הגיעו למעמד של אלבום פלטינה. ב-1995 היה זה האלבום Disco, שזכה מאז למעמד אלבום יהלום, וב-2013 היה זה אלבום ההופעה החיה 20 éves ünnepi koncert.

השיר נשאר אחד מלהיטיה הגדולים ביותר של הלהקה, עדיין מנוגן ברדיו ההונגרי גם קרוב ל-30 שנה אחרי צאתו לאור, והלהקה מקפידה לבצע אותו בהופעות.

==הנצחה==
עמוד הזיכרון של הפסל יוזף קלינג
בשנת 1997, על כביש 67 באזור שאחרי הגשר שמעל אגם דשדה, הוצב עמוד זיכרון המנציח את חברי להקת ריפבליק. העמוד הוא פרי יצירתו של הפסל יוז'ף קלינג, ושם היצירה הוא "השיבה הביתה".

קטע הכביש המוזיקלי על כביש 67, שנסיעה עליו משמיעה את קטע הפתיחה של השיר
בשנת 2013 נפטר ציפה מהתקף לב בגיל 47. על מנת להנציח את זכרו, הוחלט להקים כביש מוזיקלי, הראשון מסוגו בהונגריה, שנחנך ב-2019. קטע הכביש, שאורכו הכולל כ-500 מטרים, ממוקם על כביש 67, בקילומטר ה-59 של הכביש, בכיוון הנסיעה מאגם בלטון לקאפושוואר. נסיעה על הכביש בקטע המדובר כשהרכב נוסע סמוך לשולי הכביש, משמיעה את קטע הפתיחה של השיר. מהירות הנסיעה המומלצת על מנת לשמוע את הקטע היא 80 קמ"ש.

==קישורים חיצוניים==

==הערות שוליים==

קטגוריה:שירים בהונגרית